
DR.30.8.2006 1 

 

 

MALAYSIA 

DEWAN RAKYAT 

Rabu, 30 Ogos 2006 

Mesyuarat dimulakan pada pukul 10.00 pagi 

DOA 

[Tuan Yang di-Pertua mempengerusikan Mesyuarat ] 

 

 

JAWAPAN-JAWAPAN LISAN BAGI PERTANYAAN-PERTANYAAN 

 
1. Puan Rosnah binti Abdul Rashid Shirlin [Papar] minta Menteri 
Perumahan dan Kerajaan Tempatan menyatakan: 

(a) adakah pihak kementerian menetapkan penghuni 
kawasan perumahan yang gagal membayar cukai 
(assessment) boleh diseret ke mahkamah; dan 

(b) apakah lagi tindakan-tindakan undang-undang yang boleh 
diambil terhadap penghuni kawasan perumahan sekiranya 
mereka gagal untuk mematuhi peruntukan undang-
undang yang sedia ada. 

Timbalan Menteri Perumahan dan Kerajaan Tempatan [Datuk Azizah 
binti Mohd. Dun]:  Tuan Yang di-Pertua, bagi jawapan bahagian: 

 (a)  untuk makluman, pihak kementerian tidak terlibat dalam 
menetapkan hukuman seperti mengheret penghuni 
kawasan perumahan yang gagal membayar cukai 
ataupun assessment. Perkara berkaitan dengan 
pembiayaan cukai dan sebagainya adalah di bawah 
pentadbiran Kerajaan Negeri dan dilaksanakan oleh pihak 
berkuasa tempatan masing-masing seperti mana kuasa 
yang diperuntukkan kepada PBT di bawah Akta Kerajaan 
Tempatan 1976 bagi PBT di Semenanjung Malaysia, 
Local Goverment Ordinance 1961 di Sabah dan Local 
Authorities Ordinance 1996 di Sarawak;  

(b) PBT mempunyai kuasa di bawah seksyen 127, Akta 171 
untuk mengenakan kadar dengan kelulusan pihak 
berkuasa negeri berpandukan seksyen 130 Akta 171 bagi 
menentukan asas taksiran kadar yang dikenakan. 

   Kegagalan seseorang itu untuk membayar kadar dengan 
jumlah tempoh masa yang ditetapkan, akan 
mengakibatkan tindakan undang-undang diambil ke 
atasnya menurut seksyen 147 Akta 171.   

  

 



MALAYSIA DEWAN RAKYAT Rabu, 30 Ogos 2006 Mesyuarat dimulakan pada pukul 10.00 pagi DOA [Tuan Yang di-Pertua mempengerusikan Mesyuarat ]. JAWAPAN-JAWAPAN LISAN BAGI PERTANYAAN-PERTANYAAN. 1. Puan Rosnah binti Abdul Rashid Shirlin [Papar] minta Menteri Perumahan dan Kerajaan Tempatan menyatakan: (a) adakah pihak kementerian menetapkan penghuni kawasan perumahan yang gagal membayar cukai (assessment) boleh diseret ke mahkamah; dan (b) apakah lagi tindakan-tindakan undang-undang yang boleh diambil terhadap penghuni kawasan perumahan sekiranya mereka gagal untuk mematuhi peruntukan undang- undang yang sedia ada. Timbalan Menteri Perumahan dan Kerajaan Tempatan [Datuk Azizah binti Mohd. Dun]: Tuan Yang di-Pertua, bagi jawapan bahagian: (a) untuk makluman, pihak kementerian tidak terlibat dalam menetapkan hukuman seperti mengheret penghuni kawasan perumahan yang gagal membayar cukai ataupun assessment. Perkara berkaitan dengan pembiayaan cukai dan sebagainya adalah di bawah pentadbiran Kerajaan Negeri dan dilaksanakan oleh pihak berkuasa tempatan masing-masing seperti mana kuasa yang diperuntukkan kepada PBT di bawah Akta Kerajaan Tempatan 1976 bagi PBT di Semenanjung Malaysia, Local Goverment Ordinance 1961 di Sabah dan Local Authorities Ordinance 1996 di Sarawak; (b) PBT mempunyai kuasa di bawah seksyen 127, Akta 171 untuk mengenakan kadar dengan kelulusan pihak berkuasa negeri berpandukan seksyen 130 Akta 171 bagi menentukan asas taksiran kadar yang dikenakan. Kegagalan seseorang itu untuk membayar kadar dengan jumlah tempoh masa yang ditetapkan, akan mengakibatkan tindakan undang-undang diambil ke atasnya menurut seksyen 147 Akta 171.